गद्दाफी के परिसर में बंकर, सुरंगें मिलीं  
लीबियाई नेता मुअम्मर गद्दाफी के आवासीय परिसर बाग अल-अजीजिया में कई सुरंगें और बंकर मिले हैं।
लीबियाई नेता मुअम्मर गद्दाफी के आवासीय परिसर बाग अल-अजीजिया में कई सुरंगें और बंकर मिले हैं। यही नहीं इसमें ओलिंपिक के मैदान के बराबर स्विमिंग पूल और आलीशान कारों के लिए एक गैराज भी मौजूद है। पिछले दिनों विद्रोही गद्दाफी के परिसर में दाखिल हुए थे।   सैद नामक एक कैदी ने रिहा होने के बाद कहा, ये लीबियाई जनता के पैसे से बनाए गए हैं। गद्दाफी के सुरक्षाबलों की ज्यादती को बयां करते हुए उसने कहा कि उसके नाखून निकाल लिए गए। उसे गद्दाफी शासन के खिलाफ प्रदर्शन करने के मामले में पकड़ा गया था।  लीबियाई नेता के आवास में कई कमरे, भव्य आकृतियां, बिस्तर और कई अन्य वस्तुएं भी पाई गई हैं। वर्ष 1994 में कज्जाफी का ऑपरेशन करने वाले ब्राजील के एक सर्जन लियाक्रा रिबेरियो ने बताया कि लीबियाई नेता का बंकर अद्भुत था।